**Βιογραφικό Σημείωμα**

Η Σέβη Τσαμπουνάρη είναι διδάκτωρ Κοινωνιολογίας του Παντείου Πανεπιστημίου Κοινωνικών και Πολιτικών Επιστημών. Τα ερευνητικά της ενδιαφέροντα εστιάζονται στον χώρο της αναπηρίας, τον κοινωνικό αποκλεισμό, τις ταυτότητες, την πολιτική συμμετοχή, τη δημόσια κοινωνιολογία και τις ποιοτικές μεθόδους κοινωνικής έρευνας.

Είναι απόφοιτη του τμήματος Κοινωνιολογίας του Παντείου Πανεπιστημίου Κοινωνικών και Πολιτικών Επιστημών και έχει μεταπτυχιακές σπουδές στην Κοινωνιολογία με κατεύθυνση τον Κοινωνικό Αποκλεισμό και τις Μειονότητες. Ακόμη, έχει πραγματοποιήσει σπουδές στη Δημοσιογραφία στο Εργαστήρι Επαγγελματικής Δημοσιογραφίας.

Σήμερα εργάζεται στη Διοίκηση της Δημόσιας Υπηρεσίας Απασχόλησης (ΔΥΠΑ). Έχει εργαστεί στο Ινστιτούτο της ΓΣΕΕ για τον σχεδιασμό και την υλοποίηση δράσεων πληροφόρησης και συμβουλευτικής για εργαζόμενους και ανέργους. Έχει συνεργαστεί με πολλούς φορείς για υποστήριξη πολλών κοινωνικών προγραμμάτων, όπως η Πανελλαδική Ένωση για την Ψυχοκοινωνική Αποκατάσταση και την Επαγγελματική Επανένταξη ( Π.Ε.Ψ.Α. Ε.Ε.), ΙΝΕΔΙΒΙΜ, ΚΕΚ ΓΣΕΒΕΕ κα.

Είναι (εξωτερική) συνεργάτιδα της Εθνικής Συνομοσπονδίας Ατόμων με Αναπηρία (ΕΣΑμεΑ) και του Ινστιτούτου της (ΙΝ-ΕΣΑμεΑ) για την κοινωνική ένταξη, την εκπαίδευση, τη συνηγορία και ευρύτερα την προώθηση δικαιωμάτων ατόμων με αναπηρία/ χρόνιες παθήσεις.

Έχει συμμετάσχει σε πολυάριθμες ημερίδες, επιστημονικά συνέδρια για την ανάδειξη σύγχρονων κοινωνικών ζητημάτων στο πεδίο της κοινωνιολογίας.